Рафаел Алберти
Роби

Превод от испански: Ралица Маркова, 2008

chitanka.info

Роби,

стари слуги от моето детство,

протекло сред винари и рибари,

с отворени към брега

врати на винарските изби;

приятели,

верни кучета,

градинари,

колари,

клети надничари;

настъпва часът

да откриете новата ера за света,

аз ви изпращам привет

и ви наричам другари.

Елате със мен,

възкръснете,

мои първи пазачи, отдавна изчезнали.

Не слушате гласа на моя дядо,

нито гласа на някакъв друг господар.

Припомнихте ли си?

Кажете ми.

(Из стихосбирката „Всяка минута“)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.